|  |
| --- |
| **Todhchaí an Áisaonaid Tumoideachais** |

A Aire, a chara,

Is mian liom mo bhuaireamh a chur in iúl duit maidir le plé atá ag dul ar aghaidh faoi láthair i dtaobh le todhchaí an Áisaonaid Tumoideachais atá lonnaithe i gColáiste Ollscoile Naomh Muire ar Bhóthar na bhFál i mBéal Feirste.

Mar is eol duit tá an tÁisaonad ag soláthar áiseanna teagaisc do na scoileanna lán-Ghaeilge le roinnt mhaith blianta anois, áiseanna a úsáidtear go forleathan ar fud Ghaelscoileanna an oileáin iomláine. Tá mé féin is pobal scoile s’againne buartha go bhfuil Foras na Gaeilge ag iarraidh a mholadh go ndruidfear an tÁisaonad amach anseo roimh i bhfad.

Ní chuirfí fáilte roimh a leithéid de chinneadh agus creidtear go bhfuil taithí, tuiscint, scileanna, teagmhálacha scoile agus comhlachtaí oideachais agus íomhá forbartha ag an Áisaonad, agus i measc na foirne atá ag obair ann, nár chóir ligint le sruth ach gur chóir a chothú agus a chosaint agus a thacú gur féidir leis an Áisaonad leanúint ar aghaidh leis an obair thábhachtach atá de dhíth go fóill agus a leanfaidh de bheith de dhíobháil ar fhorbairt an tumoideachais ó dheas agus ó thuaidh san am atá romhainn.

Dar linn gur chóir go raibh maoiniú an Áisaonaid cosanta ar mhaithe le tacú le forbairt leanúnach an tumoideachais. Chun é seo a dheimhniú dar linn gur chóir go mbeidh maoiniú fhadtéarmach an Áisaonad eagraithe trí bhuiséad an chórais oideachais féin, bíodh sin faoi scáth Choláiste Ollscoile Naomh Muire nó tríd an Roinn Oideachais féin. Tá cinnteacht dhearfa de dhíth ar an cheist seo gan mhoill sa dóigh is gur féidir leis an Áisaonad pleanáil mar is ceart, go háirithe maidir le tionscadail fhadtéarmacha.

Bheifí buíoch díot, a Aire, dá dtacófá leis an tumoideachas lán-Ghaeilge ar an ócáid seo trí thodhchaí fhadtéarmach an Áisaonaid a dheimhniú agus struchtúr maoinithe a mholadh a chinnteoidh Áisaonad na Gaelscolaíochta dúinn go léir amach anseo.

Mise le dúthracht duit,

\_\_\_\_\_\_\_\_\_\_\_\_\_\_\_\_\_\_\_\_\_\_